  Майя Бывальцева Удмуртиын «Земский учитель» программае пыриськон понна куриськонъёсты кутон йылпумъяськиз. Оглом 40 адями вазиськиз. Со сярысь элькунысь дышетонъя но тодосъя министерстволэн пресс-службаез ивортӥз. Куриськонъёс Удмуртиысь, Башкириысь, Москваысь, Ханты-Мансийскысь, Псков но Кемерово улосвылъёсысь вуизы. Туэ программаез быдэстыны элькун федерал коньдэтысь 13 миллион манет басьтӥз. Озьыен, коньдонэз гуртын ужаны мылкыд карем 13 дышетӥсьёс басьтозы. Удмуртиысь школаосы математикая но физикая, кунсьӧр кылъя, физкультурая, биологияя дышетӥсьёс, дефектолог но покчи классъёсты дышетӥсь кулэ. Дышетонъя но тодосъя министрлэн Татьяна Дрягиналэн верамезъя, куриськонъёс вань вакансиосъя вуизы, тужгес трос вал покчи классъёсты дышетӥсь интые. Программае гурт ёросъёс но 50 сюрсозь улӥсен каръёс пырисько. Таяз арын мукет ёросъёс быръемын Татьяна Дрягина, Удмуртиысь дышетонъя но тодосъя министрлэн воштӥсезИнвожое ӧри вормисьёсты быръёз. Тужгес трос балл люкам дышетӥсьёс быръем школае мыныны но вуоно ужан интыенызы, озьы ик улон интыенызы тодматскыны быгатозы. Одӥг пол тыриськись коньдонэз туэ коньывуонэ басьтозы. Тодэ вайытом, кылем арын Удмуртиын «Земский учитель» федерал программа улсын вожвылъяськонын вормисьёсты бырйизы.  Тегъёс: Дышетон Ижкар Удмуртия вожвылъяськон Дышетонъянотодосъяминистерство Земскийучитель  